ПРОЕКТ!

**Наредба за изменение и допълнение на Наредба № 41 от 4 август 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за придобиване на начална квалификация**

*(обн., ДВ, бр. 73 от 2008 г., изм. и доп., бр. 51 от 2018 г.)*

**§ 1.** В чл. 2, ал. 1 думите „категории и подкатегории C1, C1+E, C, C+E, D1, D1+E, D или D+E“ се заменят с „категории C1, C1E, C, CE, D1, D1E, D или DE“.

**§ 2.** В чл. 3 се правят следните изменения:

1. Алинея 1 с изменя така:

„(1) Карта за квалификация на водача, издадена от държава-член на Европейския съюз, се признава за валидна на територията на Република България.“

2. В ал. 2 думите „чл. 14 на Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ, L 370/1985 г.)“ се заменят с „§ 6, т. 46 от Закона за движението по пътищата“.

3. В ал. 4 думите „ал. 1 и 2“ се заменят с „ал. 2 и 3“.

**§ 3.** В чл. 4 се правят следните изменения:

1. В ал. 1, т. 2 думите „кодът на Общността по чл. 10, параграф 2 от Директива 2003/59/ЕО на Европейския парламент и на Съвета от 15 юли 2003 г. относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) № 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (ОВ, L 226/2003 г.) - Директива 2003/59/ЕО“ се заменят с „хармонизираният код „95“ на Съюза, предвиден в приложение I към Директива 2006/126/ЕО, отбелязан към съответните категории в свидетелството за управление“.

2. В ал. 2:

а) точка 2 се изменя така:

„2. при извършване на превоз на товари - със сертификат за водач на превозно средство, предвиден в Регламент (ЕО) № 1072/2009 на Европейския парламент и на Съвета от 21 октомври 2009 година относно общите правила за достъп до пазара на международни автомобилни превози на товари (ОВ, L 300 от 2009 г.), при условие че в него е отразен кодът „95“ на Съюза.“

б) точка 3 се отменя.

**§ 4.** В чл. 5 се правят следните изменения и допълнения:

1. Досегашният текст става ал. 1 и в нея:

а) в т. 2 думите „Министерството на извънредните ситуации“ се заменят със „Спешна медицинска помощ“, а думите „Строителство и възстановяване“ и запетаята след тях се заличават;

б) в т. 3 думите „бедствия, аварии и други извънредни ситуации“ се заменят с „бедствени ситуации или включени в спасителни мисии, включително при управление на превозни средства, използвани за нетърговски превоз на хуманитарна помощ“;

в) в т. 6 думите „използвани за лична употреба, с нетърговска цел“ се заменят с „използвани за нетърговски превоз на пътници или товари“;

г) точка 7 се изменя така:

„7. за управлението на превозни средства, превозващи материал или оборудване, необходими на водача за извършване на неговата работа при условие, че управлението на превозното средство не е основна дейност на водача;“

д) създава се т. 8:

„8. за управление на превозни средства, за които се изисква свидетелство за управление категория D или D1 и които се управляват без пътници от персонала за поддръжка към или от център за поддръжка, разположен в близост до най-близката база за поддръжка, използвана от транспортния оператор при условие че управлението на превозното средство не представлява основната дейност на водача на превозно средство“.

2. Създават се ал. 2 и 3:

„(2) Карта за квалификация на водача не се изисква за водачите на превозно средство, които се движат в селски райони с цел извършване на доставки за собствената си стопанска дейност и които не предлагат транспортни услуги, и превозът се извършва само в отделни случаи и не оказва въздействие върху пътната безопасност.

(3) Карта за квалификация на водача не се изисква за водачите на превозни средства, използвани или наети без водач от селскостопански, градинарски, горскостопански, земеделски или рибарски предприятия за превоз на товари в рамките на тяхната собствена дейност, освен когато управлението е част от основната дейност на водача на превозното средство или когато управлението на превозното средство надвишава разстоянието 50 км от мястото на установяване на предприятието, което притежава или е наело превозното средство.“.

**§ 5.** В чл. 6 се правят следните изменения:

1. В т. 1 думите „подкатегории С1 и С1+Е“ се заменя с „категории С1 и С1Е“.

2. Точка 2 се изменя така:

„2. превозни средства от категории С и СЕ, от водачи, навършили 21 години, които

са придобили началната си квалификация в курсове за обучение по чл. 16, ал. 2 или в

курсове за ускорено обучение по чл. 16, ал. 3.“

3. В т. 3 думите „подкатегории D1, D1+E“ се заменя с „категории D1, D1E“.

4. Точка 4 се изменя така:

„4. превозни средства от категории D и DE, от водачи, навършили 24 години, които

са придобили началната си квалификация в курсове за обучение по чл. 16, ал. 2 или в курсове за ускорено обучение по чл. 16, ал. 3.“

**§ 6.** В чл. 7 се правят следните изменения и допълнения:

1. В ал. 1 думата „общообразователни“ се заличава.

2. В ал. 2 се създава изречение второ:

„Съдържанието на обучението, учебните планове и основните организационно-методически указания за обучението на водачите се определят с учебната документация, утвърдена от изпълнителния директор на Изпълнителна агенция „Автомобилна администрация“.“

3. Алинея 4 се изменя така:

„(4) Лицето по ал. 1 трябва да разполага с учебен кабинет, ръководител на учебната дейност, преподаватели, учебни площадки, превозни средства, средства за провеждане на практически упражнения, учебни помагала и дидактически материали, които осигуряват извършването на обучението и спазването на учебната документация за обучение на кандидатите за придобиване на карта за квалификация на водача по ал. 2.“

4. Създават се ал. 5 и 6:

„(5) Лицата по ал. 1 извършват обучението само с преподаватели, ръководител на учебната дейност, в учебен кабинет и с учебни МПС, включени в списъка към удостоверението, издадено за съответния учебен център. Един и същ учебен кабинет и едно също учебно МПС могат да бъдат включвани в списъка само към едно удостоверение.

(6) Удостоверение за регистрация се издава на лицето по ал. 1 за всеки учебен център поотделно.“

**§ 7.** В чл. 8 се правят следните изменения и допълнения:

1. Алинея 1 се изменя така:

„(1) За вписване в регистъра по чл. 7, ал. 3 лицата по чл. 7, ал. 1 подават заявление по образец (приложение № 3) до изпълнителния директор на Изпълнителна агенция „Автомобилна администрация“, заплащат държавна такса и прилагат следните документи:

1. документ, удостоверяващ регистрация по законодателството на държава-член на Европейския съюз, или на друга държава - страна по Споразумението за Европейското икономическо пространство, преведен на български език, а за лицата на бюджетна издръжка - копие от акта за тяхното създаване;

2. декларация, че за тях не е открита процедура за обявяване в несъстоятелност;

3. копие на удостоверение за регистрация на търговски обект за извършване на обучение за придобиване на карта за квалификация на водача;

4. копие на застраховка професионална отговорност с обхват покриване на вреди, причинени от дейността на лицето по чл. 7, ал. 1 на трети лица, включително на обучаваните курсисти и пътниците в учебния автомобил;

5. документ, издаден от служба за трудова медицина, с който се удостоверява, че кабинетът отговаря на изискванията за учебен кабинет, осигурени са безопасни и здравословни условия за провеждане на обучението и е определен максималният брой на обучаемите, които могат да се обучават;

6. адрес и площ на помещенията, които се ползват за учебен кабинет и за учебните площадки, информация за собственика и основанието за ползването им от заявителя; ако документът, въз основа на който се ползват помещенията и площадките, не подлежи на вписване или не е вписан в имотния регистър, се представя копие от съответния документ;

7. списък на преподавателите по образец (Приложение № 4а);

8. свидетелства за съдимост на преподавателите и на ръководителя на учебната дейност; Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12, т. 3 и 12а, ал. 2, т. 3 в Министерството на правосъдието за заявените преподаватели, които са български граждани;

9. копие на дипломите за завършено образование на преподавателите и на ръководителя на учебната дейност, а за преподавателите по практическо обучение – и копие на свидетелството за професионална квалификация „Инструктор за обучение на водачи на моторно превозно средство“; документите се представят, когато преподавателят или ръководителят се вписват за първи път в списъка към удостоверение за извършване на обучение; Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12, т. 2 и чл. 12а, ал. 2, т. 2 в Националния център за информация и документация за заявените лица, които притежават диплома, издадена от чуждестранни висши училища;

10. копие на удостоверението за професионална компетентност за ръководител на транспортна дейност за международен автомобилен превоз на пътници/товари (за преподавателите по Тема 2) – документът се представя, когато е издаден от държава-член на Европейския съюз и е придружен с легализиран превод; Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12, т. 2 в системата, администрирана от агенцията;

11. копие на трудова или осигурителна книжка, удостоверяващи професионалния опит на преподавателите по чл. 12, т. 4 и 5 - документът се представя за преподавател, който се вписва за първи път в списък към удостоверение за регистрация; за доказване на професионалният опит на преподавателите по управление на МПС от съответната категория, Изпълнителна агенция „Автомобилна администрация“ чрез оправомощени длъжностни лица извършва служебна проверка в информационната система по чл. 27, ал. 7 от Наредба № 37 от 2002 г. за условията и реда за обучение на кандидатите за придобиване на правоспособност за управление на моторно превозно средство и условията и реда за издаване на разрешение за тяхното обучение (обн., ДВ, бр. 82 от 2002 г.) (Наредба № 37)“;

12. копие на свидетелствата за управление на МПС на преподавателите и на ръководителя на учебната дейност - документът се представя за преподавателите и ръководителя на учебната дейност, които за първи път се вписват в списък към удостоверение или за преподавателите и ръководителя на учебната дейност, в чиито свидетелства за управление на моторно превозно средство има промяна на данните след предходното им представяне в Изпълнителна агенция „Автомобилна администрация“;

13. списък на превозните средства, с които ще се извършва обучението, съдържащ регистрационния номер, марката, модела, идентификационния номер; в зависимост от изискванията към ППС за съответната категория списъкът съдържа и данни за:

а) автомобила:

– допустима максимална скорост;

– допустима максимална маса;

– брой места за сядане освен мястото на водача;

– дължина;

– широчина;

– наличие на антиблокираща спирачна система;

– брой предавки;

– наличие на тахограф;

– широчина и височина на товарното отделение;

– без педал на съединителя;

б) ремаркето:

– допустима максимална маса;

– дължина, широчина;

– широчина и височина на товарното отделение;

– наличие на антиблокираща спирачна система;

14. копие на свидетелствата за регистрация (документите се представят за ППС, които се вписват за първи път в списък към удостоверение за извършване на обучение, или за ППС, в данните за които има промяна след предходното им представяне в Изпълнителна агенция „Автомобилна администрация“) и знак за преминат периодичен преглед (за ППС, което е преминало последния периодичен преглед в системата на МВР); за превозни средства, които са преминали периодичен преглед в контролно технически пункт; Изпълнителна агенция „Автомобилна администрация“ чрез оправомощени лица, извършва служебна проверка в системата, администрирана от агенцията;

15. копие на документ за собственост или договор за наем или лизинг за превозните средства, с които ще се извършва обучението;

16. копие на протокола за годността на допълнителното оборудване на ППС и съответствие с изискванията на чл. 8 от Наредба № 37 - документът се представя за ППС, които се вписват за първи път в списък към удостоверение за регистрация за извършване на обучение, или за ППС, в данните за които има промяна след предходното им представяне в Изпълнителна агенция „Автомобилна администрация“.

2. Алинея 2 се изменя така:

„(2) Лицата по чл. 7, ал. 1 прилагат към заявлението за извършване на регистрация освен документите по ал. 1 и на електронен носител учебна документация, по която ще извършват обучението, както и масив от изпитни въпроси, които ще бъдат включвани в тестовете и казуси за провеждане на изпитите за придобиване на начална квалификация.“.

3. Алинея 3 се изменя така:

„(3) Учебната документация по ал. 2 съответства на изискванията, предвидени в Приложение № 3а от наредбата, и съдържа:“

4. Алинея 7 се изменя така:

„(7) Масивът от изпитни въпроси по ал. 2 съдържа не по-малко от 1000 въпроса и не по-малко от 300 отворени въпроса за първата част на изпита, и не по-малко от 200 казуса за втората част на изпита. Изпитните въпроси трябва да обхващат всички теми от учебната документация, така че чрез тях да могат да се проверяват знанията на водачите.“.

5. Създават се ал. 8-10:

„(8) Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12а, ал. 2, т. 3 в Националната агенция за приходите.

(9) Копията на документите, които се прилагат към заявлението за издаване на удостоверение за регистрация или за изменение или допълнение в регистъра и в удостоверението за регистрация, се заверяват със свеж печат на лицата по чл. 7, ал. 1 и се представят заедно с оригиналите за сверяване от служителя на регионалното звено на Изпълнителна агенция „Автомобилна администрация“.

(10) Служителят на регионалното звено на Изпълнителна агенция „Автомобилна администрация“ проверява оригиналите на документите при подаването им, заверява с подпис копията и връща оригиналите.“

**§ 8.** В чл. 9 се правят следните изменения:

1. Алинея 2 се изменя така:

„(2) В 14-дневен срок от подаване на заявлението или от отстраняване на непълнотите по ал. 1 изпълнителният директор на Изпълнителна агенция „Автомобилна администрация“ или оправомощено от него длъжностно лице с електронен подпис утвърждава учебната документация и масива от изпитни въпроси и казуси, извършва регистрацията и издава удостоверение за регистрация на лице, което отговаря на изискванията на наредбата. За всеки учебен център се издава отделно удостоверение за регистрация.“

2. Създава се нова ал. 3:

„(3) След утвърждаването на учебната документация и масива от изпитни въпроси и казусите, Изпълнителна агенция „Автомобилна администрация“ чрез оправомощени длъжностни лица ги публикува към издаденото удостоверение за регистрация в информационната система по чл. 10, ал. 5.“

3. Досегашните ал. 3 и 4 стават съответно ал. 4 и 5.

**§ 9.** В чл. 10 се правят следните изменения и допълнения:

1. В ал. 1, т. 5 се изменя така:

„5. данни за:

а) превозните средства, които ще бъдат използвани за провеждане на обучението;

б) преподавателите, които ще извършват обучението;

в) ръководителя на учебната дейност;

г) кабинетите, които ще бъдат използвани за провеждане на обучението;

д) учебните площадки, които ще бъдат използвани за провеждане на обучението.“

2. Създава се ал. 5:

„(5) „Изпълнителна агенция „Автомобилна администрация“ предоставя достъп до информационната система, обслужваща дейността по обучението и изпитите за придобиване на карта за квалификация на водача на ръководителя на учебната дейност и на преподавателите по теоретично обучение, включени в списъка към съответното удостоверение – за отразяване на присъствията и отсъствията на кандидатите. За всеки учебен център се предоставя едно техническо устройство за организиране на дейността по провеждане на обучението и изпитите на ръководителя на учебната дейност и по едно техническо устройство за всеки от преподавателите, включени в списъка към съответното удостоверение, за изпълнение на задълженията по чл. 15, ал. 3-5.“

**§ 10.** В чл. 12 се правят следните изменения и допълнения:

1. В т. 2 накрая на текста се добавя:

„като преподавателите по тема 2 трябва да притежават съответното удостоверение за професионална компетентност за ръководител на транспортна дейност за международен автомобилен превоз на пътници/товари, издадено по реда на чл. 5, ал. 2 от Наредба № 11от 31.10.2002 г. за международен автомобилен превоз на пътници и товари;“

2. Точка 5 се изменя така:

„5. имат не по-малко 5 години професионален опит като водачи на моторно превозно средство за съответната категория или като преподаватели по управление на МПС при обучение на кандидати да придобиване на правоспособност от съответната категория - за преподавателите по практическо обучение;“.

3. Създава се точка 6:

„6. притежават удостоверение за професионална компетентност или свидетелство за професионална квалификация „Инструктор за обучение на водачи на моторно превозно средство“ – за преподавателите по практическо обучение“.

**§ 11.** Създава се чл. 12а:

„Чл. 12а. (1) Учебната дейност се организира от ръководител на учебната дейност. Едно и също лице може да бъде ръководител на учебната дейност само на един учебен център.

(2) Ръководителят на учебната дейност трябва да:

1. притежава свидетелство за управление на МПС;

2. има най-малко средно образование;

3. не е осъждан за умишлено престъпление от общ характер или не е лишаван по съдебен ред от правото да управлява МПС;

4. е назначен по трудов договор като ръководител на учебната дейност в съответния учебен център, освен когато е управител на лицето по чл. 7, ал. 1.

(3) Когато обучението се извършва в професионални училища, професионални гимназии, професионални колежи и средни училища с професионални паралелки, директорът определя със заповед лице от персонала, което отговаря на изискванията по т. 1 - 3 на предходната алинея, за да изпълнява функциите на ръководител на учебната дейност.“

**§ 12.** Член 13 се изменя така:

„Чл. 13. (1) Пътните превозни средства, с които се провежда практическото обучение за придобиване на начална квалификация, са от съответните категории по чл. 150а от Закона за движението по пътищата и трябва да отговарят на изискванията към превозните средства определени в чл. 15, ал. 1, от Наредба № 38 от 16.04.2004 г. за условията и реда за провеждането на изпитите на кандидати за придобиване на правоспособност за управление на моторно превозно средство и реда за провеждане на проверочните изпити (Наредба № 38).

(2) Превозните средства, използвани при обучението на кандидати за придобиване на начална квалификация, които към момента на обучението не притежават правоспособност за управление на МПС от съответната категория, отговарят и на изискванията определени в чл. 8, ал. 1, 4 и 7 от Наредба № 37.

(3) Проверката на годността на допълнителното оборудване на превозното средство за използването му с учебна цел за определената категория и първоначалната проверка за съответствие с изискванията на чл. 8 се извършват по реда на Наредба № Н-3 от 18.02.2013 г. за изменение в конструкцията на регистрираните пътни превозни средства и индивидуално одобряване на пътни превозни средства, регистрирани извън Европейския съюз, или друга държава – страна по споразумението за Европейското икономическо пространство.

(4) Учебната площадка трябва да е с размери и оборудване, които позволяват извършването на обучение по темите и целите от учебната документация.

(5) Помещението, използвано за учебен кабинет, трябва да отговаря на следните изисквания:

1. да бъде собствено или наето;

2. за него да е издаден документ от служба за трудова медицина, с който се удостоверява, че кабинетът отговаря на изискванията за учебен кабинет, осигурени са безопасни и здравословни условия за провеждане на обучението и е определен максималният брой на обучаемите, които могат да се обучават;

3. да има регистрация, като търговски обект за извършване на обучение за придобиване карта за квалификация на водача.

4. да отговаря на изискванията за пожарна безопасност;

5. общата площ на помещението не може да е по-малка от 20 м2;

6. да е оборудвано с технически средства за провеждане на обучението;

(6) В учебния кабинет се осигуряват:

1. табло или платно за писане с площ не по-малка от 0,7 м2;

2. работно място (катедра, маса) за преподавателя;

3. работно място за всеки обучаван.

(7) Учебният кабинет се оборудва с дидактически материали и учебно-технически средства за онагледяване на учебния процес съгласно изискванията на учебната документация за съответното обучение.“.

**§ 13.** Член 15 се изменя така:

„Чл. 15. (1) Кандидатите за придобиване на начална квалификация или за усъвършенстване на познанията им (периодично обучение) се записват от учебните центрове в регистър, администриран от Изпълнителна агенция „Автомобилна администрация“ в системата по чл. 10, ал. 5 съгласно изискванията на учебната документация по чл. 8, ал. 2.

(2) Кандидатите за придобиване на начална квалификация или за усъвършенстване на познанията им (периодично обучение) при записване за обучение в учебния център подават декларация по образец (Приложение № 5а)

(3) Теоретичното обучение се провежда с предварително определена група или индивидуално. За провеждане на обучението учебният център изготвя в информационната система по чл. 10, ал. 5 график на занятията в кабинета, съгласно изискванията на учебната документация по чл. 8, ал. 2.

(4) Преди провеждане на индивидуално обучение се изготвя график за съответния кандидат, в който се вписват датите и часовете, на които ще се провежда периодичното обучение или датите и часовете, на които ще се провежда обучението за придобиване на начална квалификация, за всеки следващ период от седем дни.

(5) По време на обучението преподавателят по съответната тема/цел отразява в електронния дневник в информационната система по чл. 10, ал. 5 присъствията и отсъствията на кандидатите.

(6) Когато поради технически причини не е възможно отразяването на присъствията и отсъствията на кандидатите в електронния дневник, преподавателят своевременно ги нанася на хартиен носител.

(7) След отпадането на невъзможността по ал. 6 присъствията и отсъствията се нанасят и в електронния дневник.“

**§ 14.** В чл. 16 се правят следните изменения и допълнения:

1. В ал. 2 се създава изречение второ:

„Обучението се счита за преминато при присъствие на кандидата на не по-малко от 80 % от предвидените за всеки модул учебни часове.“

2. В ал. 3 се създава изречение второ:

„Обучението се счита за преминато при присъствие на кандидата на не по-малко от 80 % от предвидените за всеки модул учебни часове.“.

**§ 15.** В чл. 17 се създава ал. 4:

„(4) „Обучението по ал. 1 се счита за преминато при присъствие на кандидата на не по-малко от 80 % от предвидените за всеки модул учебни часове.“

**§ 16.** В чл. 18 се правят следните изменения и допълнения:

1. Алинея 1 се изменя така:

„(1) Периодичното обучение се провежда за усъвършенстване и актуализиране на знанията на водачите на всеки пет години като се обръща специално внимание на пътната безопасност, на здравословните и безопасни условия на труд и на намаляването на въздействието на управлението на превозни средства върху околната среда. То обхваща различни теми като включва най-малко една тема, свързана с пътната безопасност.“

2. Алинея 4 се изменя така:

„(4) Периодичното обучение е с продължителност 35 часа. Обучението се счита за преминато при присъствие на кандидата на не по-малко от 80 % от предвидените учебни часове.“

3. Създава се ал. 6:

„(6) В случай, че кандидатът реши да продължи обучението си в друг учебен център, преминатите до момента теми се вземат предвид.“

**§ 17.** В чл. 19 се правят следните изменения:

1. Алинея 1 се изменя така:

„(1) Ръководителят на учебната дейност или упълномощено от него лице отбелязва в информационната система по чл. 10, ал. 5, че кандидатите са преминали съответното периодично обучение.“

2. В ал. 2 думите „категориите или подкатегориите превозни средства С, С+Е, C1 или C1+E“ се заменят с „категориите превозни средства С, СЕ, C1 или C1E“, а думите „съответно подкатегории превозни средства“ и запетаята след тях се заличават.

3. В ал. 3 думите „категориите или подкатегориите превозни средства D, D+E, D1 или D1+E“ се заменят с „категориите превозни средства D, DE, D1 или D1E“, а думите „съответно подкатегории превозни средства“ и запетаята след тях се заличават.

**§ 18.** Създава се чл. 19а:

„Чл. 19а. (1) Лицата, получили удостоверение за регистрация за обучение на водачи за придобиване на начална квалификация и за усъвършенстване на познанията им, са длъжни да:

1. осигуряват провеждането на обучението на водачи за придобиване на начална квалификация или за усъвършенстване на познанията им в съответствие с условията и реда, определени в учебната документация и в тази наредба;

2. не допускат обучение на водачи за придобиване на начална квалификация или за усъвършенстване на познанията им:

а) в кабинет, който не отговаря на изискванията, определени в чл. 13, ал. 5 - 7;

б) с моторно превозно средство, което не отговаря на изискванията, определени в чл. 13, ал. 1 и 2;

в) с преподавател, който не отговаря на изискванията, определени в чл. 12;

г) на учебна площадка, която не отговаря на изискванията, определени в чл. 13, ал. 4;

д) с ръководител на учебната дейност, който не отговаря на изискванията определени в чл. 12а;

3. осигуряват воденето на регистъра на водачите за придобиване на начална квалификация и за усъвършенстване на познанията им и на документацията в съответствие с изискванията на учебната документация по чл. 8, ал. 2 и на тази наредба;

4*.* да не допускат нарушение при воденето на документите във връзка с обучението.

(2) Ръководителят на учебната дейност в учебните центрове за обучение на водачи за придобиване на начална квалификация и за усъвършенстване на познанията им, е длъжен:

1. да осигурява спазването на изискванията на учебната документация за обучение на водачи за придобиване на начална квалификация и за усъвършенстване на познанията им по чл. 8, ал. 2 при извършване на обучението;

2. своевременно да издава и води съответните документи във връзка с обучението (вкл. електронни документи);

3. при организиране на обучението да спазва изискванията за:

а) дневната натовареност на обучаваните;

б) дневната натовареност на преподавателите;

4. осигури спазването на графика за провеждане на теоретичното обучение.

5. да не допуска издаването на удостоверение на лице, което не е преминало необходимото обучение и/или не е положило успешно съответните изпити;

6. да не допуска нарушение при воденето на документите във връзка с обучението.

(3) Преподавателят, който провежда обучение на водачи за придобиване на начална квалификация и за усъвършенстване на познанията им, е длъжен:

1. при извършване на обучението да спазва изискванията на учебната документация за обучение на водачи за придобиване на начална квалификация и за усъвършенстване на познанията им по чл. 8, ал. 2;

2. да съставя документите във връзка с обучението;

3. да вписва своевременно данните във връзка с обучението;

4. да спазва определената дневна натовареност на преподавателите;

5. при провеждане на обучението да спазва:

а) изискването за дневната натовареност на обучаваните;

б) графика за провеждане на теоретичното обучение;

в) продължителността на учебните часове.“

**§ 19.** В чл. 20 се правят следните изменения и допълнения:

1. Алинея 2 се изменя така:

„(2) За провеждане на изпитите за придобиване на начална квалификация ръководителят на учебната дейност изготвя график в информационната система по чл. 10, ал. 5 с датите, броя на групите за изпити и часовете за провеждане на изпитите.“

2. Създават се ал. 3 и 4:

„(3) Графикът по ал. 2 се публикува в информационната система не по-късно от 14 дни преди провеждането му.

(4) Групите за провеждане на изпитите се формират чрез информационната система, като учебните центрове вписват имената на кандидатите. Вписването на кандидатите в групите за изпит се преустановява един ден преди деня на провеждане на изпита (в края на работния ден).“

**§ 20.** Създава се чл. 21а:

„Чл. 21а. (1) Чужденци се допускат до изпит, когато притежават документ за продължително или постоянно пребиваване на територията на Република България, издаден съгласно изискванията на Закона за българските лични документи.

(2) Свидетелството за управление на МПС, издадено от държава членка, или от друга държава - страна по Споразумението за Европейското икономическо пространство, или от Конфедерация Швейцария, се признават като документ за допускане до изпит (като доказателство за притежавани категории).

(3) Чуждестранно национално свидетелство за управление на МПС на български гражданин или чужденец, издадено от държава, която не е член на Европейския съюз или от друга държава - страна по Споразумението за Европейското икономическо пространство или от Конфедерация Швейцария се признава като документ за допускане до изпит, когато е придружено от легализиран превод на български език.

(4) Водачи - граждани на държава-член на Европейския съюз се допускат до изпит за придобиване на начална квалификация, когато обичайното им пребиваване е в Република България.

(5) Водачи - граждани на държава, която не е член на Европейския съюз, се допускат до изпит за придобиване на начална квалификация, ако предприятието, в което работят, е установено в Република България.

(6) За обстоятелствата по ал. 4 и 5 кандидатите подписват декларация в учебния център по чл. 15, ал. 2.“

**§ 21.** В чл. 22 се правят следните изменения и допълнения:

1. В ал. 1 след думата „протоколи“ се добавя „(Приложение № 5б) в информационната система по чл. 10, ал. 5. За всяка компетентност се изготвя отделен протокол.“

2. Алинея 2 се изменя така:

„(2) Броят на кандидатите, включени във всеки протокол е в зависимост от броя на оборудваните места в кабинета. В протоколите се вписват данните на кандидатите за изпит (ЕГН, трите имена и вида на превоза, за който ще се явява кандидатът), датата, часът за началото на изпита и мястото на провеждане му.“

**§ 22.** В чл. 23 се правят следните изменения и допълнения:

1. Алинея 2 се изменя така:

„(2) Първата част на изпита се състои в решаване на тест, включващ 60 въпроса с избор на верен отговор от няколко възможности и решаване на тест, съдържащ 20 отворени въпроса с посочване на отговор. Тестовете за всеки кандидат са индивидуални и обозначени с уникален номер. За решаването на тестовете на кандидатите се предоставят общо 120 минути.“

2. Алинея 3 се изменя така:

„(3) Втората част на изпита се състои в решаване на два казуса, съдържащи най-малко по 4 въпроса, като максималният брой точки от всички казуси е 40 точки. Казусите са индивидуални за всеки кандидат, изпитван през деня. За решаването на казусите на кандидатите се предоставят общо 120 минути.“

3. Алинея 4 се изменя така:

„(4) Изпитът е положен успешно, когато кандидатът е отговорил правилно на повече от 50 въпроса от теста и на 15 от отворените въпроси от теста за първата част и е получил не по-малко от 60 % от точките, предвидени за правилни отговори на казусите за втората част.“

4. Алинея 7 се изменя така:

„(7) Тестовете за провеждане на изпита се състоят от въпроси, включени в утвърдения от изпълнителния директор на Изпълнителна агенция „Автомобилна администрация“ масив от изпитни въпроси по чл. 8, ал. 2. Комбинацията от въпроси в един изпитен тест трябва да обхваща всички изучавани теми. При съставянето не тестовете и казусите не се допуска повторно използване на една и съща комбинация от изпитни въпроси и казуси. Въпросите на тестовете и казусите се променят на всеки три месеца.“

**§ 23.** Член 24 се изменя така:

„Чл. 24 (1) Преди започване на изпита председателят на изпитната комисия проверява самоличността на кандидатите.

(2) Кандидати, които не представят валиден документ за самоличност (лична карта, международен паспорт или свидетелство за управление), а за чужденците – документ за продължително или постоянно пребиваване на територията на Република България, или които се явяват след началото на изпита, не се допускат до изпит.

(3) За недопуснатите кандидати в изпитния протокол се отбелязва „не се допуска“ и се вписва причината за това.

(4) Лица, включени в изпитния протокол, които са се явили след приключване на проверката на самоличността на кандидатите, не се допускат до изпит. За тези лица и за лицата, които не са се явили, в изпитния протокол се отбелязва „не се е явил“.

(5) Преди началото на изпита председателят на изпитната комисия дава указания относно реда за провеждането му, оценяването и времето за решаване на тестовете и казусите.

(6) Кандидатите изтеглят тестовете, които ще решават, по реда, по който са записани в протокола. Тестовете остават при комисията, докато и последният кандидат изтегли изпитния си тест.

(7) Председателят на комисията записва на учебната дъска началото и края на всяка част на изпита.

(8) По време на теоретичния изпит освен лицето, определено за провеждане на теоретичните изпити и изпитваните в кабинета могат да присъстват и служители на Изпълнителна агенция „Автомобилна администрация“, на които са възложени функции по осъществяване на методическо ръководство и контрол на дейността по провеждане на изпитите и лица, определени със заповед на изпълнителния директор на Изпълнителна агенция „Автомобилна администрация“.

**§ 24.** В чл. 25 се правят следните изменения:

1. Алинея 1 се отменя.

2. В ал. 2 думата „ втората“ се заменя със „съответната“.

**§ 25**. В чл. 26 се правят следните изменения и допълнения:

1. В ал. 1 се създава изречение второ:

„Не се допуска използването на допълнителни материали (учебници, учебни помагала, записки и/или технически устройства)“.

2. Алинея 2 се изменя така:

„(2) При решаването на тестовете с избор на верен отговор от първата част на изпита верните отговори се отбелязват със знак „Х“. Корекция, изтриване, зачертаване на погрешно нанесен отговор и предварителни отбелязвания върху отговорите в изпитните тестове не се допускат.“

**§ 26.** В чл. 27 се правят следните изменения и допълнения:

1. В ал. 1 след думата „тестовете“ се добавя „от първата част“.

2. Създава се нова ал. 2:

„(2) Протоколите с нанесените резултати от изпитите се утвърждават от ръководителя на учебната дейност.“

3. Досегашната ал. 2 става ал. 3.

**§ 27.** В чл. 28 се правят следните изменения:

1. Алинея 1 се изменя така:

„(1) Ръководителят на учебната дейност или упълномощено от него лице въвежда в информационната система по чл. 10, ал. 5 резултатите на лицата, положили успешно изпита за придобиване на начална квалификация.“.

2. В ал. 2 думите „категориите или подкатегориите превозни средства С, С+Е, C1 или C1+E“ се заменят с „категориите превозни средства С, СЕ, C1 или C1E“, а думите „съответно подкатегории превозни средства“ и запетаята след тях се заличават.

3. В ал. 3 думите „категориите или подкатегориите превозни средства D, D+E, D1 или D1+E“ се заменят с „категориите превозни средства D, DE, D1 или D1E“, а думите „съответно подкатегории превозни средства“ и запетаята след тях се заличават.

**§ 28.** Член 29 се изменя така:

„Чл. 29. (1) За издаване на карта за квалификация на водача кандидатите подават заявление по образец (Приложение № 6), към което прилагат:

1. копие на удостоверението за професионална компетентност;

2. копие на валидно свидетелство за управление на МПС и контролния талон към него; когато свидетелството е издадено от държава, която не е член на Европейския съюз или от друга държава - страна по Споразумението за Европейското икономическо пространство или от Конфедерация Швейцария се представя и легализиран превод на свидетелството за управление на МПС и оригинална справка за валидността му от държавата, която го е издала;

3. копие на лична карта;

4. документ за платена такса за разглеждане на заявление за издаване карта за квалификация на водача, съгласно чл. 111в от Тарифа № 5 за таксите, които се събират в системата на Министерството на транспорта, информационните технологии и съобщенията;

5. документ за платена цена по чл. 30, ал. 1;

6. снимка, отговаряща на следните изисквания:

а) размер - 45/35 мм;

б) изобразеното на тях лице е заснето фронтално;

в) височината на изобразеното лице от брадата до върха на главата е между 25/35 мм;

7. копие на уведомлението по чл. 62, ал. 3 от Кодекса на труда (за водачи - граждани на държава-член на Европейския съюз);

8. декларация, че водачът е установил обичайното си пребиваване на територията на Република България (за водачи - граждани на държава, която не е член на Европейския съюз).

(2) При подаване на заявление за замяна на карта за квалификация на водача, издадена в друга държава, лицата, притежаващи картата, предоставят оригинална справка за валидността и от държавата, която я е издала.

(3) При подаване на заявление за замяна на карта за квалификация на водача поради повреда, загуба или кражба, освен съответните документи по ал. 1, се представят и:

1. в случай на изгубване - декларация по образец (Приложение № 7);

2. в случай на кражба - доказателство за уведомяване на съответните компетентни органи за извършената кражба.

(4) Копията на документите се заверяват от притежателя, който вписва имената си и се подписва.

(5) Заявлението по ал. 1 се съхранява за срока на валидност на картата.“

**§ 29.** Създават се чл. 29а - 29е:

„Чл. 29а. (1) Заявлението по чл. 29, ал. 1 за издаване на карта може да бъде подадено във всяко регионално звено на Изпълнителна агенция „Автомобилна администрация“ в областните градове или в седалището на Изпълнителна агенция „Автомобилна администрация“ – гр. София, ул. „Ген. Й. В. Гурко“ № 5, по електронен път по реда на Закона за електронния документ и електронните удостоверителни услуги или по пощата, включително с куриер.

(2) Заявлението за издаване на карта за квалификация на водача се подава от водача или от упълномощено лице с нотариално заверено пълномощно в случаите, когато се подава в регионално звено на Изпълнителна агенция „Автомобилна администрация“ в областните градове или в седалището на Изпълнителна агенция „Автомобилна администрация“.

(3) Когато към заявлението не са приложени всички изискуеми документи и/или в заявлението и/или приложените към него документи са установени непълноти или нередовности, или заявителят не се е подписал на определеното място, изпълнителният директор на Изпълнителна агенция „Автомобилна администрация“ уведомява заявителя за това и определя 10-дневен срок за отстраняването на посочените несъответствия.

Чл. 29б. Картата за квалификация на водача се издава на водач, който притежава валидно свидетелство за управление на моторно превозно средство от съответната категория. При издаване на картата компетентните органи проверяват валидността на свидетелството за управление за съответната категория превозно средство.

Чл. 29в. Картата за квалификация на водача се изработва по образец (Приложение № 1) и се издава със срок на валидност, съответен на валидността на квалификацията, чиято валидност изтича последна.

Чл. 29г. (1) Министърът на транспорта, информационните технологии и съобщенията или упълномощено от него длъжностно лице издава картата в 30-дневен срок от получаване на заявлението или от отстраняване на нередовностите в него или отказва да издаде карта за квалификация на водача, когато:

1. в заявлението за издаване на картата е подадена невярна или неточна информация;

2. заявителят не отговаря на изискванията.

(2) Отказът по ал. 1 се мотивира и подлежи на обжалване по реда на Административнопроцесуалния кодекс.

(3) Министърът на транспорта, информационните технологии и съобщенията със заповед може да обяви за невалидна карта за квалификация на водача, когато:

1. картата е издадена въз основа на документ с невярно съдържание или на неистински или подправен документ;

2. картата е загубена, открадната или повредена.

Чл. 29д. Притежателят на карта за квалификация на водача е длъжен:

1. при получаване на новата карта за квалификация да върне предходно издадената карта в Изпълнителна агенция „Автомобилна администрация“ или регионално звено на агенцията;

2. в случай, че неговата карта е била изгубена или открадната, в 7 дневен срок да подаде декларация в Изпълнителна агенция „Автомобилна администрация“ (Приложение № 7);

3. в случай, че картата е повредена, да я предаде в съответното регионално звено по адреса на постоянно местожителство, посочен в документа за самоличност.

Чл. 29е. (1) Картата за квалификация на водача може да бъде получена лично от заявителя или упълномощен негов представител. При получаване на картата, пълномощникът представя нотариално заверено пълномощно или пълномощно по чл. 25, ал. 1 от Закона за адвокатурата и адвокатска карта. Упълномощаването следва да е изрично за получаване на картата за квалификация.

(2) Картата за квалификация на водача се получава от регионалното звено, в което е подадено заявлението за издаване на картата.

(3) Картата може да бъде получена и от деловодството на Изпълнителна агенция „Автомобилна администрация“ – гр. София, ул. „Ген. Й. В. Гурко“ № 5, или от друго регионално звено на Изпълнителна агенция „Автомобилна администрация“, когато това е заявено от кандидата.

(4) Картата за квалификация може да бъде получена на посочен от заявителя адрес, като в този случай заявителят заплаща цената за доставката с куриер.

(5) При получаване на картата за квалификация на водача се подписва двустранен приемно-предавателен протокол (Приложение № 8). Протоколът се попълва в два еднообразни екземпляра – по един за всяка страна. Протоколът се прилага към втория екземпляр на заявлението за издаване на картата, което се съхранява в регионалните звена.

(6) Изпълнителна агенция „Автомобилна администрация“ води и поддържа регистър за издадените карти за квалификация на водача, който съдържа следните данни:

1. информация за подадените заявления;

2. номерата на издадените карти, дата на издаване и срока на валидност;

3. трите имена и единен граждански номер, постоянен и настоящ адрес на лицата, на които са издадени картите;

4. свидетелство за управление на лицето - №, притежавани категории, срок на валидност;

5. снимка на лицето, на което е издадена картата;

6. учебен център обучил лицето, вид и период на обучението;

7. издаваща държава и наименование на издаващия орган (при замяна на карта издадена от друга държава);

8 информация за всички невалидни карти.

(7) Информацията в регистъра по ал. 6 се съхранява на електронен носител за срока на валидност на картата.“

**§ 30.** В чл. 30 се правят следните изменения:

1. В ал. 1 думите „регистрирано като търговец, определено след провеждане на конкурс, при условията и по реда на тази наредба“ се заменят с „определено при условията и по реда на Закона за обществените поръчки“.

2. Алинея 2 се отменя.

**§ 31.** Членове 31 – 43 се отменят.

**§ 32.** Създава се Глава шеста „КОНТРОЛ И САНКЦИИ“:

„Глава шеста

КОНТРОЛ И САНКЦИИ

Чл. 44. (1) Контролът по прилагането на тази наредба се осъществява от Изпълнителната агенция „Автомобилна администрация“.

(2) За констатираните нарушения контролните органи съставят актове за установяване на административни нарушения.

(3) Лицата, получили удостоверение за регистрация за обучение за начална квалификация и за усъвършенстване на познанията на водачите, осигуряват на контролните органи по чл. 91 от Закона за автомобилните превози достъп за извършване на проверка на материалната база и при поискване им предоставят цялата документация, свързана с обучението на водачите за придобиване на начална квалификация и за усъвършенстване на познанията им.

(4) В професионалните училища, професионалните гимназии, професионалните колежи и средните училища с професионални паралелки контролът по прилагането на наредбата се осъществява съвместно с представител на съответния регионално управление на образованието.“

**§ 33.** В Приложение № 1 към чл. 2, т. 2 се правят следните изменения:

1. В третия абзац думите „модел на Европейските общности“ се заменят с „образец на Европейския съюз“, а думата „Общността“ се заменя със „Европейския съюз“.

2. В образеца на картата за квалификация на водач на МПС думите „Министерство на транспорта“ се заменят с „Министерство на транспорта, информационните технологии и съобщенията“, а думите „Ministry of Transport“ се заменят с „Ministry of Transport, Information Technology and Communications“.

3. В страна 1 се правят следните изменения:

а) в т. 9 думите „категория/подкатегория“ се заменят с „категория“;

б) буква „д“ се изменя така:

„д) заглавието „Образец на Европейския съюз“ на езика или езиците на държавата член на Европейския съюз, която издава картата и подзаглавието „карта за квалификация на водач на моторно превозно средство“ на останалите официални езици на Съюза, отпечатани в син цвят, така че да образуват фона на картата“.

4. В страна 2 се правят следните изменения:

а) в т. 9 думите „категория/подкатегория“ се заменят с „категория“;

б) в т. 10 думите „код на Общността“ се заменят с „хармонизирания код „95“ на Съюза, предвиден в приложение I към Директива 2006/126/ЕО“;

в) в т. 10 думите „Код на общността/community code“ се заменя с „код на съюза/Union code“

**§ 34.** В приложение № 2 към чл. 2, ал. 2 текстът в поле „Забележка“ се изменя така:

„Забележка: Номерата на удостоверенията по чл. 28, ал. 1 съдържат номера на удостоверението за регистрация за извършване на обучението на лицето по чл. 7, ал. 1, тире и след него като шестцифрено число е номерът, под който кандидатът е записан в регистъра по чл. 15, ал. 1 (3 - 000126).“

**§ 35.** Приложение № 3 към чл. 8, ал. 1 се изменя така:

„Приложение № 3

към чл. 8, ал. 1

ДО

ИЗПЪЛНИТЕЛНИЯ ДИРЕКТОР

НА ИЗПЪЛНИТЕЛНА АГЕНЦИЯ

„АВТОМОБИЛНА АДМИНИСТРАЦИЯ“

ЗАЯВЛЕНИЕ

Наименование на лицето: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

БУЛСТАТ/ЕИК.. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

Адрес: .. .. .. .. .. .. .. .. .. .. .. .. .. . .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

тел.: .. .. .. .. .. .. .. .. .. .. .. .. .. .. .. .. .., електронен адрес: .. .. .. .. .. .. .. .. .. .. .. .. .. .. .. .. .. .. .. .. ..

Управител: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ЕГН .. .. .. .. .. .. .. .. .. .. .. .. .. .. ..

Моля, да бъде издадено удостоверение за регистрация за обучение на кандидатите за придобиване на карта за квалификация на водача.

Прилагам следните документи:

□ документ - удостоверяващ регистрация по законодателството на държава - член на Европейския съюз или държава - страна по Споразумението за Европейското икономическо пространство; за лицата на бюджетна издръжка - копие от акта за тяхното създаване;

□ декларация, че за тях не е открита процедура за обявяване в несъстоятелност;

□ адрес и площ на помещенията, които се ползват за учебен кабинет и за учебните площадки, информация за собственика и основанието за ползването им. (ако документът не подлежи на вписване или не е вписан в имотния регистър, се представя копие от съответния документ);

□ копие на удостоверение за регистрация на търговски обект за извършване на обучение за придобиване на карта за квалификация на водача;

□ документ, издаден от служба за трудова медицина, с който се удостоверява, че кабинетът отговаря на изискванията за учебен кабинет, осигурени са безопасни и здравословни условия за провеждане на обучението и е определен максималния брой на обучаемите, които могат да се обучават;

□ копие на застраховка професионална отговорност с обхват покриване на вреди, причинени от дейността на лицето по чл. 7, ал. 1 на трети лица, включително на обучаваните курсисти и пътниците в учебния автомобил;

□ списък на преподавателите по образец (Приложение № 4а);

□ свидетелства за съдимост на преподавателите и на ръководителя на учебната дейност (Прилага се, когато съответното лице не е български гражданин.);

□ копие на дипломите за завършено образование на преподавателите и на ръководителя на учебната дейност – документът се прилага за преподавател или ръководител, който се вписва за първи път в списък. Документът не се прилага в случаите по чл. 8, ал. 1, т. 7;

□ копие на свидетелството за професионална квалификация „Инструктор за обучение на водачи на моторно превозно средство“ (за преподавателите по практическо обучение) – документът се прилага за преподавателя, който се вписва за първи път в списък;

□ копие на удостоверение за професионална компетентност за ръководител на транспортна дейност за международен автомобилен превоз на пътници/товари (за преподавателите по Тема 2) – документът се представя, когато е издаден от държава членка и е придружен с легализиран превод;

□ копие на трудова или осигурителна книжка, удостоверяващи професионалния опит на преподавателите - документът се представя за преподавател, който се вписва за първи път в списък или за преподавател по управление на МПС, за когото не може да се установи необходимия професионален опит по служебен път съгласно чл. 8, ал. 1, т. 8).

□ писмена информация за ръководителя на учебната дейност, съдържаща три имена и ЕГН - Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12а, ал. 2, т. 4 в Националната агенция за приходите;

□ копие на свидетелствата за управление на МПС на преподавателите и на ръководителя на учебната дейност (за преподавателите и ръководителя на учебната дейност, които за първи път се вписват в списък) или чиито свидетелства има промяна след предходното им представяне в ИААА;

□ списък на превозните средства, с които ще се извършва обучението, съдържащ информацията по чл. 8, ал. 1, т. 14;

□ копие на документ за собственост или договор за наем или лизинг за превозните средства, с които ще се извършва обучението;

□ копие на свидетелствата за регистрация (документите се представят за ППС, които се вписват за първи път в списък, или за ППС, в данните за които има промяна след предходното им представяне в ИААА) и знак за преминат периодичен преглед (за ППС, което е преминало последния периодичен преглед в системата на МВР);

□ копие на протокола за годността на допълнителното оборудване на ППС - документите се представят за ППС, които се вписват за първи път в списък, или за ППС, в данните за които има промяна след предходното им представяне в ИААА;

□ учебна документация за начално обучение и учебна документация за периодично обучение за превоз на пътници (на електронен носител);

□ учебна документация за начално обучение и учебна документация за периодично обучение за превоз на товари (на електронен носител);

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на пътници (на електронен носител);

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на товари (на електронен носител).

Забележка:

Копията на документите се заверяват с печат на лицето.

Оригиналите на документите се представят за проверка.

ДЕКЛАРАЦИЯ: Информиран съм, че личните ми данни ще бъдат обработвани на основание нормативната уредба на Република България и Европейския Съюз, за вписване в регистъра по чл. 10, ал. 5 от Наредба № 41 от 2008 г.

ДАТА…………… ПОДПИС:……………“

**§ 36.** Създава се Приложение № 3а към чл. 8, ал. 2:

„Приложение № 3а

към чл. 8, ал. 2

ТЕМИ И ЦЕЛИ ПРИ ПРОВЕЖДАНЕ НА ОБУЧЕНИЕТО

Тема 1. Обучение за напреднали по рационално управление на превозно средство на базата на изискванията за безопасност.

Цел 1.1. Да знае характеристиките на предавателната система, за да я използва по възможно най-добър начин:

- криви, свързани с въртящия момент, мощност и специфична консумация на двигателя, област на оптимално използване на оборотомера, обвивни диаграми на отношението на предавателната кутия;

Цел 1.2. Да познава техническите характеристики и работата на регулаторите за безопасност, за да контролира превозното средство, да минимизира износването и да предотвратява неправилното функциониране:

- граници на използване на спирачки и забавители, комбинирано използване на спирачки и забавители, по-добро използване на отношението скорост/предавка, използване на инерцията на превозното средство, използване на начини за забавяне и спиране по наклонени надолу участъци, действие в случай на отказ, използване на електронни и механични устройства като електронна стабилизираща програма (ESP), усъвършенствани системи за аварийно спиране (AEBS), антиблокираща спирачна система (ABS), системи за контрол на теглителната сила (TCS) и бордови системи за наблюдение (IVMS), както и други устройства за подпомагане или автоматизиране на дейността на водача, които са одобрени за употреба;

Цел 1.3. Способност да оптимизира разхода на гориво:

- оптимизация на разхода на гориво чрез прилагане на знанията по точки 1.1. и 1.2, значение на предвиждането на транспортния поток, подходяща дистанция спрямо други превозни средства и използване на инерцията на превозното средство, стабилна скорост, плавен стил на управление и подходящо налягане на гумите, както и запознатост с интелигентните транспортни системи, които подобряват ефикасното управление и подпомагат планирането на маршрута;

Цел 1.3а. Способност да предвижда и оценява рисковете в пътното движение и да се съобразява с тях:

- да е запознат и да умее да се съобразява с различните пътни условия, пътното движение и атмосферните условия, да предвижда предстоящи събития; да разбира как да подготвя и да планира пътуването по време на необичайни атмосферни условия; да е запознат с използването на свързаното спасително оборудване и да разбира кога пътуването трябва да бъде отложено или отменено поради извънредни атмосферни условия;

- да се съобразява с рисковете на пътното движение, включително опасно поведение при участие в пътното движение или разсейване при управление на превозно средство (поради използването на електронни устройства, хранене, пиене и т.н.);

- да разпознава опасните ситуации и да се съобразява с тях, и да бъде в състояние да се справя с произтичащия от тях стрес, по-специално по отношение на размерите и масата на превозните средства и уязвимите участници в пътното движение, като пешеходци, велосипедисти и водачи на двуколесни МПС;

- да разпознава евентуалните опасни ситуации и правилно да тълкува как те може да се превърнат в ситуации, в които сблъсъкът е неизбежен, и да подбира и изпълнява действия, които способстват за повишаване на безопасността в такава степен, че все пак сблъсъкът да може да се предотврати, в случай че евентуалните опасности настъпя;

Цел 1.4. Способност да товари превозното средство при спазване на правилата за безопасност и правилно използване на превозното средство (категории С1, С1Е, С, СЕ):

- сили, които оказват въздействие на превозното средство в движение, използване на предавателното отношение в съответствие с товара на превозното средство и профила на пътя, използване на автоматични предавателни системи, изчисляване на полезния товар на превозното средство или състава от превозни средства, изчисляване на общ обем, разпределение на товара, последствия от претоварване на оста, стабилност и център на тежестта на превозното средство, видове опаковки и палети;

- основни категории товари, които се нуждаят от прикрепване, техники за затягане и прикрепване, използване на закрепващи ленти, проверка на устройства за прикрепване, използване на оборудване за манипулиране, поставяне и махане на покривало;

Цел 1.5. Способност да осигури комфорт и безопасност на пътниците (категории D1, D1E, D, DE):

- коригиращи надлъжни и странични движения, разделяне на пътя, разположение върху пътя, плавно спиране, движение на каросерията, използване на специфични инфраструктури (обществени зони, платна на пътя със специално предназначение), разрешаване на противоречия между изискването за безопасно управление на превозно средство и други роли на водача на превозно средство, взаимодействие с пътници, особености на някои групи пътници (хора с увреждания, деца);

Цел 1.6. Способност да товари превозното средство при надлежно отчитане на правилата за безопасност и правилно използване на превозното средство:

- сили, които оказват въздействие на превозното средство в движение, използване на предавателното отношение в съответствие с товара на превозното средство и профила на пътя, използване на автоматични предавателни системи, изчисляване на полезния товар на превозното средство или състава от превозни средства, разпределение на товара, последствия от претоварване на оста, стабилност и център на тежестта на превозното средство.

Тема 2. Прилагане на правната уредба

Цел 2.1. Да познава социалната среда на автомобилния транспорт и уреждащата го правна уредба:

- максимални работни периоди, характерни за транспортния отрасъл; принципи, прилагане и последици на регламенти (ЕО) № 561/2006 ( 7 ) и (ЕС) № 165/2014 на Европейския парламент и на Съвета;

- санкции за неизползване, неправилно използване или подправяне на тахографа;

- познаване на социалната среда на автомобилния транспорт: права и задължение на водачите на превозно средство по отношение на началната квалификация и продължаващото обучение;

Цел 2.2. Да познава правната уредба относно превоза на товари (категории С1, С1Е, С, СЕ):

- разрешителни за извършване на превоз, документи, които трябва да се носят в превозното средство, забрана за ползване на определени пътища, пътни такси, задължения по типови договори за превоз на товари, изготвяне на документи, които съставляват договора за транспорт, международни транспортни разрешения, задължения по Конвенцията за договора за международен автомобилен превоз на товари, изготвяне на международна товарителница, преминаване през граница, спедитори, специални документи, които придружават товарите;

Цел 2.3. Да знае правната уредба за превоз на пътници (категории D1, D1E, D, DE):

- превоз на специфични групи пътници, безопасно оборудване на борда на автобуси, обезопасителни колани, товар на превозно средство.

Тема 3. Здравна, пътна и екологична безопасност, предоставяне на услуги, логистика

Цел 3.1. Да осведоми водачите на превозно средство за рисковете на пътя и за произшествия при работа:

- типове произшествия при работа в транспортния сектор, статистика на пътнотранспортни произшествия, участие на товарни автомобили/междуградски автобуси, човешки, материални и финансови последици;

Цел 3.2. Способност за предотвратяване на престъпления и трафик на нелегални имигранти:

- обща информация, последствия за водачи на превозно средство, превантивни мерки, списък за проверка, законодателство за отговорността на превозвача;

Цел 3.3. Способност за предотвратяване на физически рискове:

- ергономични принципи; движения и пози, които представляват опасност, физическа годност, упражняване на манипулиране, лична защита;

Цел 3.4. Осведоменост за важността на физическите и умствени способности:

- принципи на здравословно балансирано хранене, въздействие на алкохол, наркотици и други вещества, които могат да повлияят върху поведението, симптоми, причини, ефекти на умора и стрес, основната роля на основния цикъл работа/почивка;

Цел 3.5. Способност на оценка на аварийни ситуации:

- поведение при аварийна ситуация: оценка на ситуацията, избягване на усложнения на произшествието, повикване на помощ, помагане на пострадалите и даване на първа помощ, реакция в случай на пожар, евакуиране на намиращите се в товарния автомобил/пътниците в автобуса, осигуряване на безопасността на всички пътници, реакция в случай на агресия; основни принципи на изготвяне на отчет за произшествие;

Цел 3.6. Способност за възприемане на поведение, което подпомага подобряването на имиджа на компанията:

- поведение на водача на превозно средство и имидж на компанията: важност за компанията на стандарта на обслужването, предоставено от водача на превозно средство, ролите на водача на превозно средство, хората, с които водачът на превозно средство ще бъде в контакт, поддръжка на превозно средство, организация на работата, търговски и финансови ефекти при възникване на конфликт;

Цел 3.7. Да познава икономическата среда на автомобилния превоз и организацията на пазара (категории С1, С1Е, С, СЕ):

- автомобилният транспорт във връзка с другите видове транспорт (конкуренция, товароизпращачи), различни автомобилни транспортни дейности (превоз за сметка на насрещната страна, за собствена сметка, спомагателни транспортни дейности), организация на основните типове транспортни дружества и спомагателни транспортни дейности, различни транспортни специализации (камиони цистерни, контролирана температура, опасни товари, превоз на животни и т.н.), развитие на отрасъла (диверсификация на предоставяните услуги, автомобилен транспорт – железопътен транспорт, подизпълнение и т.н.);

Цел 3.8. да познава икономическата среда на автомобилния превоз на пътници и организацията на пазара (категории D1, D1E, D, DE):

- автомобилният превоз на пътници във връзка с другите видове пътнически транспорт (железопътен транспорт, лични автомобили), различни дейности, включващи автомобилен превоз на пътници, осведоменост относно уврежданията, преминаване на граници (международен транспорт), организация на основните типове транспортни дружества за автомобилен превоз на пътници.“

**§ 37.** Приложение № 4 към чл. 10, ал. 3, се изменя така:

„Приложение № 4

към чл. 10, ал. 3

ДО

ИЗПЪЛНИТЕЛНИЯ ДИРЕКТОР

НА ИЗПЪЛНИТЕЛНА АГЕНЦИЯ

„АВТОМОБИЛНА АДМИНИСТРАЦИЯ“

ЗАЯВЛЕНИЕ

Наименование на лицето: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. … .. .. .. ..

БУЛСТАТ/ЕИК.. .. .. .. .. .. .. .. .. .. .. .. .. .. .. .. .. .. .. .. .. .. . .. .. .. .. .. .. .. .. .. .. .. .. . .. .. .. .. .. .. .. .

Адрес: .. .. .. .. .. .. .. .. .. .. .. .. .. . .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ..

тел.: .. .. .. .. .. .. .. .. .. .. .. .. .. .. .. .. .., електронен адрес: .. .. .. .. .. .. .. .. .. .. .. .. .. .. .. .. .. .. .. .. ..

Управител: .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. .. ЕГН .. .. .. .. .. .. .. .. .. .. .. .. .. .. ..

Моля, да бъде извършена **ПРОМЯНА** в удостоверение за регистрация № .. .. .. .. .. .. ../.. .. .. .. .. ..г.

□ в обстоятелствата за издаване на удостоверението;

□ на ръководителя на учебната дейност;

□ в списъка на преподавателите;

□ в списъка на превозните средства.

Прилагам следните документи:

□ документ - удостоверяващ регистрация по законодателството на държава - член на Европейския съюз или държава - страна по Споразумението за Европейското икономическо пространство; за лицата на бюджетна издръжка - копие от акта за тяхното създаване;

□ декларация, че за тях не е открита процедура за обявяване в несъстоятелност;

□ адрес и площ на помещенията, които се ползват за учебен кабинет и за учебните площадки, информация за собственика и основанието за ползването им. (ако документът не подлежи на вписване или не е вписан в имотния регистър, се представя копие от съответния документ);

□ копие на удостоверение за регистрация на търговски обект за извършване на обучение за придобиване на карта за квалификация на водача;

□ документ, издаден от служба за трудова медицина, с който се удостоверява, че кабинетът отговаря на изискванията за учебен кабинет, осигурени са безопасни и здравословни условия за провеждане на обучението и е определен максималния брой на обучаемите, които могат да се обучават;

□ копие на застраховка професионална отговорност с обхват покриване на вреди, причинени от дейността на лицето по чл. 7, ал. 1 на трети лица, включително на обучаваните курсисти и пътниците в учебния автомобил;

□ списък на преподавателите по образец (Приложение № 4а);

□ свидетелства за съдимост на преподавателите и на ръководителя на учебната дейност (Прилага се, когато съответното лице не е български гражданин.);

□ копие на дипломите за завършено образование на преподавателите и на ръководителя на учебната дейност – документът се прилага за преподавател или ръководител, който се вписва за първи път в списък. Документът не се прилага в случаите по чл. 8, ал. 1, т. 7;

□ копие на свидетелството за професионална квалификация „Инструктор за обучение на водачи на моторно превозно средство“ (за преподавателите по практическо обучение) – документът се прилага за преподавателя, който се вписва за първи път в списък;

□ копие на удостоверение за професионална компетентност за ръководител на транспортна дейност за международен автомобилен превоз на пътници/товари (за преподавателите по Тема 2) – документът се представя, когато е издаден от държава-член на Европейския съюз и е придружен с легализиран превод;

□ копие на трудова или осигурителна книжка, удостоверяващи професионалния опит на преподавателите - документът се представя за преподавател, който се вписва за първи път в списък или за преподавател по управление на МПС, за когото не може да се установи необходимия професионален опит по служебен път съгласно чл. 8, ал. 1, т. 8).

□ писмена информация за ръководителя на учебната дейност, съдържаща три имена и ЕГН - Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12а, ал. 2, т. 4 в Националната агенция за приходите;

□ копие на свидетелствата за управление на МПС на преподавателите и на ръководителя на учебната дейност (за преподавателите и ръководителя на учебната дейност, които за първи път се вписват в списък) или чиито свидетелства има промяна след предходното им представяне в ИААА;

□ списък на превозните средства, с които ще се извършва обучението, съдържащ информацията по чл. 8, ал. 1, т. 14;

□ копие на документ за собственост или договор за наем или лизинг за превозните средства, с които ще се извършва обучението;

□ копие на свидетелствата за регистрация (документите се представят за ППС, които се вписват за първи път в списък, или за ППС, в данните за които има промяна след предходното им представяне в ИААА) и знак за преминат периодичен преглед (за ППС, което е преминало последния периодичен преглед в системата на МВР);

□ копие на протокола за годността на допълнителното оборудване на ППС - документите се представят за ППС, които се вписват за първи път в списък, или за ППС, в данните за които има промяна след предходното им представяне в ИААА;

□ учебна документация за начално обучение и учебна документация за периодично обучение за превоз на пътници (на електронен носител);

□ учебна документация за начално обучение и учебна документация за периодично обучение за превоз на товари (на електронен носител);

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на пътници (на електронен носител);

□ масив от изпитни въпроси за изготвяне на тестовете и казуси за провеждане на изпитите на кандидатите за придобиване на карта за квалификация на водача за превоз на товари (на електронен носител).

***Забележка:***

Копията на документите се заверяват със свеж печат на лицето.

Оригиналите на документите се представят за проверка.

ДЕКЛАРАЦИЯ: Информиран съм, че личните ми данни ще бъдат обработвани на основание нормативната уредба на Република България и Европейския Съюз, за вписване в регистъра по чл. 10, ал. 5 от Наредба № 41 от 2008 г.

ДАТА…………… ПОДПИС:……………“

**§ 38.** Създава се Приложение № 4а към чл. 8, ал. 1, т. 7:

„Приложение № 4а, към чл. 8, ал. 1, т. 7

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № по ред | Име, презиме, фамилия | ЕГН | Свидетелство/диплома за завършено образовани | Свидетелство за професионална квалификация „Инструктор за обучение на водачи на моторно превозно средство“ (*за преподавателите по практическо обучение*) | удостоверение за професионална компетентност за ръководител на транспортна дейност за международен автомобилен превоз на пътници/товари (*за преподавателите по Тема 2*) | Свидетелство за управление на МПС | теми и цели от съдържанието на обучението |  |
| /№/дата, издадено от/ | /№/дата, издадено от/ | /№/дата/ категории/ |  |
|  |  |  |  |  |  |  |  | „ |

**§ 39.** В Приложение № 5 думите „чл. 15, ал. 3“ се заменят с „чл. 15, ал. 1“.

**§ 40.** Създава се Приложение № 5а към чл. 15, ал. 2:

„Приложение № 5а

към чл. 15, ал. 2

ДЕКЛАРАЦИЯ

Долуподписаният/ата . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

ЕГН . . . . . . . . . . . . , лична карта № . . . . . . . . . . . ., изд. на . . . . . . . . . . . г., МВР – гр. . . . . . . . . . .,

постоянен адрес: гр. (с.) . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . Област . . . . . . . . . . . . . . . . . . ж.к./ул. . . . . . . . . . . . . . . . . . . . . . . . . . . ., тел. . . . . . . . . . . . . . . . .

желая да премина обучение за придобиване на карта за квалификация на водач на МПС за превоз на товари/пътници (ненужното се зачертава)

ДЕКЛАРИРАМ, ЧЕ отговарям на изискванията към кандидатите, определени в Наредба № 41 и:

□ съм гражданин на държава-член на Европейския съюз и съм установил обичайното си пребиваване в Република България;

□ съм гражданин на държава, която не е член на Европейския съюз и предприятието, в което съм назначен на трудов договор, е установено в Република България;

□ притежавам свидетелство за управление на МПС от следните категории:

- кат. . . . . . . придобита на . . . . . . . . . . . . . . ; кат. . . . . . . придобита на . . . . . . . . . . . . . . . . . . . .;

- кат. . . . . . . придобита на . . . . . . . . . . . . . . ; кат. . . . . . . придобита на . . . . . . . . . . . . . . . . . . . . ;

□ притежавам карта за квалификация на водача на МПС за превоз на товари/пътници №……….(ненужното се зачертава).

□ ДЕКЛАРИРАМ, че съм съгласен личните ми данни да бъдат обработвани на основание нормативната уредба на Република България и Европейския Съюз, за вписване в регистъра по чл. 15, ал. 1 от Наредба № 41 от 2008 г.

Гр. . . . . . . . . . . . . . . . . . .

Дата: . . . . . . . . . . . . . . . . ДЕКЛАРАТОР: . . . . . . . . . . . .

/подпис/“

**§ 41.** Създава се Приложение № 5б към чл. 22:

|  |
| --- |
| „Приложение № 5б към чл. 22 |
|  |
| Утвърдил: . . . . . . . . . . . . . . . . . . . . . .  */име, фамилия, подпис/* |
| ПРОТОКОЛ №  . . . . . . . /. . . . . . . . . . г. |
| за провеждане на изпит за придобиване на начална квалификация за водач на МПС за превоз на пътници/товари, група №..... |
| Начало: . . . . . . . . . . . . . . . . . . Кабинет: . . . . . . . . . . . . . . . . . . . . . . . . . . . . . . . |
| Комисия, провела изпита:  1. Председател: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  2. Член: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| № | Име, презиме,  фамилия | ЕГН | I част Изпитен тест | | | | II част | | Окончателна оценка | Пътници/товари | Забележка |
|  |  |  | Тест  № | Брой верни отговори | Тест отворени въпроси  №, № | Брой верни отговори | Казуси  №, № | оценка |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
| Обобщени данни: | По списък: | Издържали: | Комисия: 1. . . . . . . . . . .  /подпис/ |  |
| Явили се: | Неиздържали: |  |
| 2. . . . . . . . . .  /подпис/ | „ |

**§ 42.** В Приложение № 6 към чл. 29, ал. 1 се правят следните изменения и допълнения:

1. Думите „Моля, да ми бъде издадена карта за квалификация на водача за:

 превоз на пътници;

 превоз на товари;

 начална квалификация по чл. 16, ал. 2 (280 часа);

 начална квалификация в курс за ускорено обучение по чл. 16, ал. 3 (140 часа);

 начална квалификация по чл. 17, ал. 2 (70 часа);

 начална квалификация в курс за ускорено обучение по чл. 17, ал. 3 (35 часа);

 периодично обучение по чл. 18 (P35 часа).“ се заменят с:

„Моля, да ми бъде издадена карта за квалификация на водача за превоз на пътници за:

 начална квалификация по чл. 16, ал. 2 (280 часа);

 начална квалификация в курс за ускорено обучение по чл. 16, ал. 3 (140 часа);

 начална квалификация по чл. 17, ал. 2 (70 часа);

 начална квалификация в курс за ускорено обучение по чл. 17, ал. 3 (35 часа);

 периодично обучение по чл. 18 (P35 часа).

Моля, да ми бъде издадена карта за квалификация на водача за превоз на товари за:

 начална квалификация по чл. 16, ал. 2 (280 часа);

 начална квалификация в курс за ускорено обучение по чл. 16, ал. 3 (140 часа);

 начална квалификация по чл. 17, ал. 2 (70 часа);

 начална квалификация в курс за ускорено обучение по чл. 17, ал. 3 (35 часа);

 периодично обучение по чл. 18 (P35 часа).“

2. След последния ред се добавя:

„ДЕКЛАРАЦИЯ: Информиран съм, че личните ми данни ще бъдат обработвани на основание нормативната уредба на Република България и Европейския Съюз, за вписване в регистъра по чл. 10, ал. 5 от Наредба № 41 от 2008 г.“

**§ 43.** Създава се Приложение № 7 към чл. 29, ал. 3:

„Приложение № 7

към чл. 29, ал.3

ДЕКЛАРАЦИЯ

от . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

*(трите имена на заявителя физическо лице или на представляващия търговеца)*

ЕГН . . . . . . . . . . . . . . . . .л.к. № . . . . . . . . . . . . . . . . издадена на . . . . . . . . . . . . от . . . . . . . . . . . . . .

С настоящото декларирам, че на . . . . . . . . . . . . . . . . . . . . . г. изгубих картата за квалификация на водача издадена на . . . . . . . . . . . . . . . . . . . . г. валидна до . . . . . . . . . . . . . . . . . . . . . . . . . г.

Известна ми е наказателната отговорност по чл. 313 от Наказателния кодекс за предоставяне на неверни данни

Гр. . . . . . . . . . . . . . . . . . . . . . Декларатор: . . . . . . . . . . . . . .

Дата:. . . . . . . . . . . . . . . . . г. /подпис/

**§ 44.** Създава се Приложение № 8 към чл. 29е, ал. 5:

„Приложение № 8

към чл. 29е, ал. 5

ПРИЕМНО-ПРЕДАВАТЕЛЕН ПРОТОКОЛ

Днес. . . . . . . . . . . . . . . г.,

Долуподписаният . . . . . . . . . . . . . . . . . . . . . . . . . . . . . . . . . . . . . . . . . . . . . . ЕГН . . . . . . . . . . . . . . . . . . . . . . . . . .

*(име, презиме, фамилия)*

Пълномощник . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ЕГН . . . . . . . . . . . . . . . . . . . . . . . . .

*(име, презиме, фамилия)*

получих от Областен отдел „Автомобилна администрация“ гр. ……………….. плик с ненарушена цялост съдържащ 1 брой карта за квалификация на водача №…………..

Долуподписаният . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

*(име, презиме, фамилия, служител на ОО „АА“)*

Гр. . . . . . . . . . . . . . . Предал . . . . . . . . . . . . . . . . . . . . . . . . . . . . . .

/име, фамилия, подпис/

Дата . . . . . . . . . . . . г. Предал . . . . . . . . . . . . . . . . . . . . . . . . . . . . . .

/име, фамилия, подпис/

Приложение: Пълномощно (ако се получава от упълномощено лице).

*Забележка: Приемо-предавателният протокол се попълва в два еднообразни екземпляра по един за всяка страна.*“

**Допълнителна разпоредба**

**§ 45.** С наредбата се въвеждат изискванията на Директива (ЕС) 2018/645 на Европейския парламент и на Съвета от 18 април 2018 година за изменение на Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници и на Директива 2006/126/ЕО относно свидетелства за управление на превозни средства.

**Преходни и заключителни разпоредби**

**§ 46.** Лицата по чл. 7, ал. 1, притежаващи удостоверение за регистрация, следва да приведат дейността си в съответствие с чл. 7, ал. 5, 12, чл. 12а и чл. 13 в срок до 6 месеца от датата на обнародване на наредбата в „Държавен вестник“. До привеждане в съответствие с тези изисквания, функциите на ръководител на учебната дейност се изпълняват от управителя на лицето, получило удостоверението.

**§ 47.** В едномесечен срок от датата на обнародване на наредбата в „Държавен вестник“ ръководителите на учебната дейност или упълномощени от тях лица въвеждат в информационната система по чл. 10, ал. 5 информацията от регистъра по чл. 15, ал. 1 за кандидатите за придобиване на правоспособност за управление на моторно превозно средство, които не са завършили обучението си, както и за тези, които са го завършили и не са допуснати до изпит.

**§ 48.** Изискването на § 9, т. 2 относно чл. 10, ал. 5 влиза в сила 1 година от датата на обнародване на наредбата в „Държавен вестник“.

**§ 49.** До влизане в сила на § 9, т. 2 относно чл. 10, ал. 5 лицата по чл. 7, ал. 1 предоставят информация за издадените удостоверения за професионална компетентност по чл. 15, ал. 6 чрез електронна платформа, предоставена от Изпълнителна агенция „Автомобилна администрация“, най-късно на следващия работен ден, след издаване на удостоверението.

**§ 50.** Картите за квалификация на водач на превозно средство, издадени преди 23 май 2020 г., са валидни до изтичането на срока им на валидност.

**§ 51.** Сертификати за водач на превозно средство, в които не е посочен кодът „95“ на Европейския съюз и които са издадени преди 23 май 2020 г. в съответствие с чл. 5 от Регламент (ЕО) № 1072/2009, и по-специално параграф 7 от него, с цел удостоверяване на съответствието с изискванията за обучение на Директива 2003/59/ЕО, се приемат като доказателство за квалификация до изтичане на срока им на валидност.

**§ 52.** В § 3, т. 2 от Преходните и заключителни разпоредби, думата „ал. 5“ се заменя с „ал. 9“.

**§ 53.** Навсякъде в наредбата:

1. думите „съответната регионална дирекция „Автомобилна администрация“ се заменя със „съответното регионално звено на Изпълнителна агенция „Автомобилна администрация“;

2. думите „министъра на транспорта“ и „министърът на транспорта“ се заменят съответно с „министъра на транспорта, информационните технологии и съобщенията“ и „министърът на транспорта, информационните технологии и съобщенията“, а думите „Министерството на транспорта“ се заменят с „Министерството на транспорта, информационните технологии и съобщенията“.

**§ 54.** Наредбата влиза в сила от деня на обнародването ѝ в „Държавен вестник“.

**Росен Желязков**

*Министър на транспорта,*

*информационните технологии и съобщенията*